Nordjyder elsker åbenbart billige tilbud så meget, at det kan få hjemmesider til at bryde sammen. Den konklusion må rejsefirmaet Airnavia nå frem til, efter deres hjemmeside og bookingsystem bukkede under for den store efterspørgsel på billige flybilletter. Besøgende på hjemmesiden blev dagen igennem mødt af en halvdød hjemmeside med denne besked: - Kære gæst, wow! Sikke en start! Vi er utroligt glade for den interesse, I har vist os her på vores første dag! Faktisk er interessen lige nu så stor, at hverken vi eller vores IT kan følge med. Vi arbejder hårdt på at udvide vores kapacitet, så du kan booke dine billetter direkte! Vi håber på din forståelse - og atter TAK for den brede interesse i Airnavia! Hjemmesiden var ved redaktionens slutning stadig off-line.
Voldsom stor interesse for billige billetter fik Airnavias hjemmeside og billetbestilling online til at bryde sammen.